Afgørelse truffet af Det Blandede EØS-udvalg

nr. 107/1999

af 24. september 1999

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 65/1999 truffet af Det Blandede EØS-udvalg den 28. maj 1999(1).

(2) Kommissionens beslutning 98/515/EF af 17. juni 1998 om en fælles teknisk forskrift for basistilslutning til det fælleseuropæiske tjenesteintegrerede digitalnet (ISDN) (første ændring)(2) bør indarbejdes i aftalen.

(3) Kommissionens beslutning 98/518/EF af 17. juni 1998 om en fælles teknisk forskrift for pakkekoblende terminaludstyr, der kobles op på ISDN via en ISDN-primærtilslutning(3), bør indarbejdes i aftalen.

(4) Kommissionens beslutning 98/520/EF af 17. juni 1998 om en fælles teknisk forskrift for primærtilslutning til det fælleseuropæiske tjenesteintegrerede digitalnet (ISDN) (første ændring)(4) bør indarbejdes i aftalen.

(5) Kommissionens beslutning 98/521/EF af 17. juni 1998 om en fælles teknisk forskrift for pakkekoblende terminaludstyr, der kobles op på ISDN via en ISDN-basistilslutning(5), bør indarbejdes i aftalen.

(6) Kommissionens beslutning 98/515/EF ophæver Kommissionens beslutning 97/346/EF af 20. maj 1997 om en fælles teknisk forskrift for basistilslutning til det fælleseuropæiske tjenesteintegrerede digitalnet (ISDN) og Kommissionens beslutning 94/797/EF om en fælles teknisk forskrift for basistilslutning til fælleseuropæiske tjenesteintegrerede digitalnet (ISDN); beslutning 97/346/EF er indarbejdet i aftalen og ophæves derfor i henhold til aftalen; beslutning 94/797/EF blev ophævet ved afgørelse nr. 117/98 truffet af Det Blandede EØS-udvalg den 18. december 1998.

(7) Beslutning 98/520/EF ophæver Kommissionens beslutning 97/347/EF af 20. maj 1997 om en fælles teknisk forskrift for primærtilslutning til det fælleseuropæiske tjenesteintegrerede digitalnet (ISDN)(6) og Kommissionens beslutning 94/796/EF af 18. november 1994 om en fælles teknisk forskrift for primærtilslutning til det fælleseuropæiske tjenesteintegrerede digitalnet (ISDN)(7); beslutning 97/347/EF er indarbejdet i aftalen og ophæves derfor i henhold til aftalen; beslutning 94/796/EF blev ophævet ved afgørelse nr. 117/98 truffet af Det Blandede EØS-udvalg den 18. december 1998 -

TRUFFET FØLGENDE AFGØRELSE:

Artikel 1

1. Følgende punkt indsættes efter punkt 4zh (Kommissionens beslutning 97/751/EF) i kapitel XVIII i bilag II til aftalen:

"4zi. 398 D 0515: Kommissionens beslutning 98/515/EF af 17. juni 1998 om en fælles teknisk forskrift for basistilslutning til det fælleseuropæiske tjenesteintegrerede digitalnet (ISDN) - (første ændring) (EFT L 232 af 19.8.1998, s. 7)."

2. Følgende punkt indsættes efter punkt 4zk (Kommissionens beslutning 98/517/EF) i kapitel XVIII i bilag II til aftalen:

"4zl. 398 D 0518: Kommissionens beslutning 98/518/EF af 17. juni 1998 om en fælles teknisk forskrift for pakkekoblende terminaludstyr, der kobles op på ISDN via en ISDN-primærtilslutning (EFT L 232 af 19.8.1998, s. 14)."

3. Følgende punkter indsættes efter punkt 4zm (Kommissionens beslutning 98/519/EF) i kapitel XVIII i bilag II til aftalen:

"4zn. 398 D 0520: Kommissionens beslutning 98/520/EF af 17. juni 1998 om en fælles teknisk forskrift for primærtilslutning til det fælleseuropæiske tjenesteintegrerede digitalnet (ISDN) (første ændring) (EFT L 232 af 19.8.1998, s. 19).

4zo. 398 D 0521: Kommissionens beslutning 98/521/EF af 17. juni 1998 om en fælles teknisk forskrift for pakkekoblende terminaludstyr, der kobles op på ISDN via en ISDN-basistilslutning (EFT L 232 af 19.8.1998, s. 22)."

Artikel 2

Punkt 4ze (Kommissionens beslutning 97/346/EF) og 4zf (Kommissionens beslutning 97/347/EF) i kapitel XVIII i bilag II til aftalen ophæves.

Artikel 3

Teksterne til beslutning 98/515/EF, 98/518/EF, 98/520/EF og 98/521/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 25. september 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 24. september 1999.

På Det Blandede EØS-udvalgs vegne

N. v. Liechtenstein

Formand

(1) EFT L 284 af 9.11.2000, s. 49.

(2) EFT L 232 af 19.8.1998, s. 7.

(3) EFT L 232 af 19.8.1998, s. 14.

(4) EFT L 232 af 19.8.1998, s. 19.

(5) EFT L 232 af 19.8.1998, s. 22.

(6) EFT L 148 af 6.6.1997, s. 24.

(7) EFT L 329 af 20.12.1994, s. 1.